Title: Promjena postavki kolegija i slanje zahtjeva za otvaranje kolegija
Course: Osnove rada u sustavu Merlin > Section: 1. cjelina: Prijava i postavke kolegija

Zahtjev za otvaranje e-kolegija

Za otvaranje novog kolegija potrebno je ispuniti online obrazac na početnoj stranici sustava Merlin <http://merlin.srce.hr>. Zahtjev je dostupan na dva mjesta:

1) u traci s izbornicima odabirom padajućeg izbornika Rad na sustavu -> Nastavnici -> Otvaranje e-kolegija

2) blok Otvaranje e-kolegija na naslovnici sustava

Uz obrazac nositelj kolegija šalje kratki zahtjev na <ceu@srce.hr> (za potrebe otvaranja testnog kolegija isti zahtjev nije potrebno slati).

Svaki je novootvoreni e-kolegij studentima nevidljiv kako bi se nastavnicima omogućilo nesmetano uređivanje e-kolegija prije početka rada sa studentima.

*Kako bismo Vam otvorili testni kolegij u sustavu MoD, potrebno je ispuniti obrazac za otvaranje kolegija koji možete pronaći na adresi http://mod.srce.hr/online-tecaj/local/course_request/request_new.php.
Zahtjev je sličan stvarnome zahtjevu za otvaranje kolegija u sustavu Merlin 3.5. U zahtjevu za otvaranje testnog kolegija, podaci ne moraju odgovarati onima iz reda predavanja.

Odabir postojećeg e-kolegija

Nakon prijave u sustav u središnjemu dijelu prikazan je popis e-kolegija iz trenutačne akademske godine u koje je korisnik upisan. Prikazani su svi e-kolegiji u koje je korisnik upisan bez obzira na ulogu u pojedinome e-kolegiju. Nakon odabira naziva pojedinoga e-kolegija u središnjemu dijelu prikazat će se sadržaj odabranoga e-kolegija, a popis svih upisanih e-kolegija nakon toga je dostupan u padajućemu izborniku Moji e-kolegiji smještenome na traci s izbornicima i u bloku Navigacija pod stavkom Moji e-kolegiji.

Popis svih e-kolegija dostupnih u sustavu Merlin prikazuje se odabirom poveznice Svi e-kolegiji na dnu bloka Popis e-kolegija, nakon prijave u sustav.

E-kolegiji se mogu pretražiti prema nazivu ili prema kratici. Za pristup početnoj stranici e-kolegija potrebno je odabrati njegov naziv.

Nastavnik može ograničiti pristup svojemu e-kolegiju postavljanjem lozinke ili zabranom samostalnoga upisa u e-kolegij.

Uz naziv e-kolegija preporuča se dodati i kratki opis e-kolegija kako bi se studentima pružio uvid u sadržaj e-kolegija. Preporuka je da opis e-kolegija sadrži najviše 700 znakova.

Postavke e-kolegija

Postavke e-kolegija mogu se mijenjati u bilo kojem trenutku ovisno o potrebama.

Postavke se određuju u bloku Administracija:

Administracija -> Administracija e-kolegija -> Uredi postavke

Osim u bloku Administracija postavke e-kolegija moguće je urediti odabirom poveznice Uredi postavke iz izbornika za administraciju e-kolegija smještenog u gornjem desnom kutu naslovne stranice e-kolegija.

Polja označena znakom i drugom bojom obavezna su.

Puni naziv e-kolegija u sustavu Merlin mora biti istovjetan nazivu kolegija u važećemu redu predavanja.

Kratica e-kolegija je niz znakova oblika XXYY-OZNAKA, gdje je XXYY oznaka akademske godine u kojoj se kolegij izvodi, a OZNAKA jedinstvena oznaka e-kolegija.

Sažetak daje kratki opis e-kolegija koji koristi studentima da dobiju uvid u sadržaj e-kolegija prilikom pregleda dostupnih e-kolegija te prije samoga upisa.

Oblik:

- Tematski oblik organizira sadržaj e-kolegija u obliku tema, a svaka tema ima svoj naziv i sažetak.
- Tjedni oblik organizira sadržaj e-kolegija po datumima. Nakon određivanja početnoga tjedna, sustav automatski određuje druge.
- Samo jedna aktivnost omogućuje uporabu e-kolegija samo za jednu aktivnost, pri čemu se odabirom naziva e-kolegija izravno ulazi u postavljenu aktivnost.
- Sažeti prikaz teme organizira sadržaj e-kolegija u obliku sažetih tema koje se mogu smanjiti na sam naslov teme ili proširiti kako bi sadržaj pojedine teme bio vidljiv. Postavljanjem ove teme, u postavkama e-kolegija otvaraju se dodatne postavke za uređivanje naslova sažetih tema.

Pitanje

Za prikaz sadržaja kolegija po datumima koristi se

- tjedni oblik
Feedback: Bravo! Točan odgovor!
- tematski oblik
Feedback: Netočno! Točan odgovor je: tjedni oblik.

Dostupnost kolegija

Vidljivo određuje vidljivost e-kolegija studentima.

Prema zadanim postavkama svaki novootvoreni e-kolegij u sustavu Merlin na početku je postavljen kao nevidljiv. Nastavnici nevidljiv e-kolegij prepoznaju po tome što mu je naziv u popisu e-kolegija sive, a ne plave boje. Sivom su bojom označeni i sadržaji u e-kolegiju koji su postavljeni kao nevidljivi korisnicima.

Ako je e-kolegij postavljen kao nevidljiv, neće se pojaviti na popisu e-kolegija. Korisnici koji nisu upisani u e-kolegij, neće ga vidjeti na popisu niti će se u njega moći upisati dok će upisani nastavnici i studenti i dalje moći pristupiti e-kolegiju.

Za promjenu vidljivosti e-kolegija, potrebno je u bloku Administracija -> Administracija e-kolegija -> Uredi postavke promijeniti mogućnost Vidljivo, tj. postaviti je na "Prikaži".

Pitanje

Vidljivi kolegiji označeni su:

- plavom bojom
- narančastom bojom