Title: Korisničko sučelje, organizacija kolegija, promjena osobnih podataka
Course: Osnove rada u sustavu Merlin > Section: 1. cjelina: Prijava i postavke kolegija

Korisničko sučelje

Izgled korisničkoga sučelja sličan je u cijelome sustavu i sastoji se od dva stupca. Lijevi stupac sadrži blokove, a u središnjemu je dijelu prikazan sadržaj e-kolegija organiziran kroz teme ili tjedne.

1. Zaglavlje
2. Navigacijski izbornik
3. Traka s izbornicima
4. Izbornik za administraciju e-kolegija
5. Navigacijska traka
6. Blok
7. Lijevi stupac
8. Središnji dio

Svaki korisnik može urediti izgled sučelja po želji. Nakon prijave u sustav korisnik može odabrati dugme Omogući izmjene te pomoću ikone (Premjesti) metodom Povuci i ispusti promijeniti poredak blokova u lijevom stupcu ili e-kolegija u središnjem dijelu sučelja.

U gornjem desnom kutu vidljivo je je li korisnik prijavljen i pod kojim korisničkim imenom.

Pored imena korisnika dostupan je padajući korisnički izbornik kroz koji su moguće brojne aktivnosti vezane uz korisnika. Jedna od njih je i odjava sa sustava.

Organizacija kolegija

Središnji dio sučelja prikazuje organizaciju kolegija po temama odnosno po tjednima. Unutar teme ili tjedna nastavnik izradom resursa i aktivnosti postavlja nastavni sadržaj kolegija.

Kako bi bilo omogućeno uređivanje pojedine teme, dodavanje resursa, aktivnosti te blokova, potrebno je iz izbornika za administraciju e-kolegija odabrati poveznicu Omogući izmjene.

Za prikaz svih tema e-kolegija preko cijeloga zaslona, bez prikaza blokova s lijeve sučelja, koristi se dugme Puni zaslon. Ova je mogućnost dostupna svakome korisniku pa tako i studentu te ne utječe na druge korisnike na sustavu.

Resursi su nastavni materijali za e-kolegij (kao npr. tekstni dokument, poveznice ili multimedijske datoteke) koje studenti mogu čitati, pregledavati, pohraniti na svoje računalo, otisnuti, ali bez daljnje interakcije s drugim studentima ili nastavnikom (u online okruženju).

Aktivnosti se od resursa razlikuju po tome što se preko njih može ostvariti interakcija nastavnika sa studentima te među studentima. Za razliku od resursa, putem aktivnosti je moguće ocjenjivanje rada studenata.

Pitanje

Resursi omogućuju interakciju između nastavnika i sudionika u e-kolegiju te su smješteni u središnjem dijelu korisničkog sučelja.

- ne
Feedback: Bravo! Odgovor je točan!
- da
Feedback: Netočno! Točan odgovor je: Ne.

Promjena osobnih podataka

Nakon prijave u sustav osobni profil može se pregledati i uređivati odabirom imena prijavljenoga korisnika u gornjemu desnom kutu i poveznice Profil.

U korisničkom izborniku osobnog profila korisnik može pristupiti svojem profilu, pregledati ocjene, arhivu poruka, urediti postavke te promijeniti ulogu i provjeriti kako sudionici s odabranom ulogom vide e-kolegij.

Podaci u profilu mogu se promjeniti odabirom mogućnosti Promijeni osobne podatke u korisničkom izborniku.

Korisnik po želji može dodati sliku koja će se prikazivati uz korisničko ime, adresu e-pošte, adresu vlastite internetske stranice i kratak tekst o sebi.

Među ostalim podacima u profilu vidljiv je i popis e-kolegija u koje je korisnik upisan. Odabirom naziva e-kolegija prikazuju se uloge i grupe u koje je korisnik upisan u odabranom e-kolegiju.