Title: Izrada pitanja za testove
Course: Osnove rada u sustavu Merlin > Section: 5. cjelina: Izrada pitanja za testove

Dodavanje pitanja u bazu pitanja

Pitanja za testove izrađuju se zasebno u bloku Administracija. Tako se stvara baza pitanja koju nastavnik kasnije može koristiti u različitim testovima.

Za dodavanje pitanja odaberite:

Administracija -> Baza pitanja

Osim kroz blok Administracija Bazi pitanja moguće je pristupiti i putem izbornika za administraciju e-kolegija smještenog u gornjem desnom kutu sučelja odabirom poveznice Opširnije … .

Za dodavanje novog pitanja odabire se:

Odabirom vrste pitanja otvara se novi prozor za uređivanje pitanja. Svako pitanje ima naziv koji nije vidljiv studentima, a trebao bi podsjećati na sadržaj pitanja i tekst pitanja koji će biti vidljiv studentima.

Za pregled pitanja odabere se ikona koja se nalazi pored naziva pitanja, a za uređivanje tagova ikona .

Postojeće pitanje može se urediti ( ) ili potpuno obrisati ( ).

U sva pitanja nastavnik može studentima upisati povratne informacije. Postoji Općenita povratna informacija koja ne ovisi o odgovoru koji student odabere ili upiše. Postoje još i povratna informacija za točan odgovor i povratna informacija za netočan odgovor u kojima nastavnik komentira znanje pokazano na tome pitanju

Postavke zajedničke za sva pitanja:

- Naziv pitanja vidljiv je nastavnicima u popisu pitanja u bloku pitanja, a Tekst pitanja vidljiv je studentima u testu.
- Broj bodova u pojedinom testu može se naknadno mijenjati. Može se mijenjati u pojedinom testu, jer je to okvirni broj bodova koji pokazuje zahtijevnost pitanja.
- Kazneni bodovi za svaki netočan odgovor odnose se na dopušteni broj pokušaja rješavanja pojedinoga pitanja, a primjenjuju se samo u nekim oblicima testa (adaptivni i interaktivni test s višestrukim pokušajima koji dopuštaju višekratno odgovaranje na pitanje). Iz padajućeg izbornika odabire se željeni postotak, što znači da će svakoga sljedećega puta kada odgovori na pitanje student dobiti broj bodova umanjen za iznos kaznenoga boda. Ako je postotak postavljen na 0, student može više puta odgovarati na pitanje, a da uvijek ima mogućnost osvajanja maksimalnoga broja bodova. Ako su kazneni bodovi postavljeni na 100%, student ima samo jedan pokušaj za osvajanje svih bodova. I dalje ostaje mogućnost odgovaranja na to pitanje, ali će broj osvojenih bodova biti 0.
- Savjeti kod izrade pojedinoga pitanja pojavljuju se samo kod interaktivnoga testa s višestrukim pokušajima rješavanja. Oni pomažu studentu da uspješno dođe do točnog odgovora. Broj savjeta uvjetuje koliko će puta student moći pokušavati riješiti pitanje. Ukupan broj pokušaja odgovaranja na pojedino pitanje je za 1 veći od broja savjeta koje je upisao nastavnik. Na primjer, za 3 upisana savjeta student ima 4 pokušaja odgovaranja na to pitanje.

Višestruki odabir

Kod pitanja s višestrukim odabirom moguće je imati jedan ili više točnih odgovora i izmiješati njihov redoslijed pojavljivanja u testovima.

Za sve ponuđene odgovore treba upisati postotak ocjene koju odgovor nosi, a moguće je upisati povratnu informaciju studentu za svaki odgovor.

Ako postoji više točnih odgovora, mogućnost Više točnih odgovora treba postaviti na Da.

Ako je uključena mogućnost Izmiješati redoslijed odgovora, redoslijed odgovora je za svaki pokušaj rješavanja slučajan, pod pretpostavkom da je u postavkama testa omogućena i opcija Izmiješaj redoslijed odgovora.

Kada postoji samo jedan točan odgovor, on nosi 100% ukupne ocjene. Kod više točnih odgovora svaki nosi određeni postotak ukupne ocjene, a njihov ukupni zbroj mora biti 100%.

U slučaju više točnih odgovora potrebno je netočnim odgovorima dodijeliti negativne postotke kako se ne bi dogodilo da student označi sve odgovore i ostvari najveći broj bodova.

Pitanje

Pitanje višestrukog odabira nosi 1 bod. U pitanju je ponuđeno pet odgovora, a dva odgovora su točna. Koji postotak od ukupnog broja bodova će nositi svaki točan odgovor?

- 50%
Feedback: Bravo! Odgovor je točan.
- 25%
Feedback: Odgovor je netočan! Točan odogovor je: 50%.
- 33%
Feedback: Odgovor je netočan! Točan odogovor je: 50%.

Točno/netočno

Najjednostavnija je vrsta pitanja koja sadrži samo dva moguća odgovora Točno ili Netočno.

U padajućem izborniku nastavnik odabire ispravan odgovor. Na primjeru prikazane su povratne informacije u slučajevima kada studenti izaberu odgovor Točno odnosno odgovor Netočno. Ispravan je odgovor u ovome primjeru Netočno.

Kratki odgovor

Student upisuje riječ ili izraz u polje za odgovor koji se kasnije uspoređuje s odgovorom (ili s više njih) koji je upisao nastavnik.

Ovisno o vrsti zadatka može postojati razlika između velikih i malih slova.

Za sve ponuđene odgovore treba upisati postotak ocjene koju odgovor nosi, a moguće je upisati i povratnu informaciju studentu za svaki odgovor.

Nastavnik može predvidjeti više odgovora na pojedino pitanje koje će bodovati određenim postotkom ukupne ocjene ovisno o tome koliko je točan odgovor koji se priznaje.

U primjeru točan odgovor nosi 100%, a odgovor koji je samo djelomično ispravan 70% ocjene.

Brojčano pitanje

Ova vrsta pitanja vrlo je slična pitanju Kratki odgovor, ali se Brojčano pitanje rabi samo za upis brojčanoga odgovora. Brojčani odgovor sustav prepoznaje u danome rasponu i preračunava u sve postavljene jedinice s određenom dopuštenom pogreškom.

Polje Mjerne jedinice omogućuje odabir načina ocjenjivanja odgovora. Tako je moguće ocijeniti brojčani odgovor i mjernu jedinicu, samo brojčani odgovori ili da mjerna jedinica nije obavezna. Polja Oblik unosa mjerne jedinice i Mjesto jedinice određuju način unosa mjerne jedinice u odgovoru i na kojem mjestu će se nalaziti (ispred ili iza brojke).

Postoji mogućnost upisa više različitih mjernih jedinica koje se mogu priznati kao točne.

Primjer: Zadatak je zadan u A (amperima), a student ga je izračunao u mA. Sustav će, ako je postavljena mogućnost više različitih mjernih jedinica, sam izračunati vrijednost u A.

Uparivanje odgovora

Pojmove s lijeve strane (pitanje) treba povezati s pojmovima s desne strane (odgovor). Pojmovi s desne strane pojavljuju se u padajućem izborniku.

Moguće je svakoga puta u testu izmiješati redoslijed pojavljivanja pojmova.

Potrebno je povezati barem tri pojma, a pojmova s desne strane može biti više nego pojmova s lijeve strane.

Umetanje riječi koje nedostaju (Cloze)

To je pitanje napravljeno pomoću formata Cloze, a od studenta se traži da praznine u tekstu popuni ispravnim izrazima.

Dva su najčešća načina uporabe toga formata:

1. Studentu se nude mogući odgovori (MC, MCH, MCV).

2. Studentu se prikazuje prazno mjesto za upis točnoga odgovora bez ponuđenih odgovora (SA, SAC, NM).

Nakon predaje odgovora prelaskom miša preko padajućega izbornika dobije se povratna informacija koju je nastavnik napisao o izabranome odgovoru.

Odabirom ikone u uređivaču teksta, otvara se sučelje za izradu pitanja.

Uparivanje povuci i ispusti (Drag & Drop)

Kao i u Uparivanju, i u ovoj vrsti pitanja pojmove s lijeve strane (pitanje) treba povezati s pojmovima s desne strane (odgovor). Razlikuju se po tome što je kod pitanja drag&drop uređivač dostupan za svaki odgovor te je kao odgovor moguće postaviti tekst, ali i fotografije, multimedijalne datoteke, jednadžbe i sl.

Prilikom odgovaranja na pitanje potrebno je povući ispravan element s desne strane u odgovarajuće mjesto na lijevoj strani.

Moguće je svakoga puta u testu izmiješati redoslijed pojavljivanja pojmova.

Esej

Kod ovoga pitanja nastavnik traži od studenta upis teksta koji se ne može automatski ocjenjivati preko sustava nego ga nastavnik sam mora pregledati i ocijeniti. Tekst se može upisivati izravno u sustav ili se može dodati u sustav u obliku datoteke.

U postavkama pitanja u polju Dopuštene vrste datoteka nastavnik može upisati vrste datoteka za predaju odgovora (npr. .docx; .pdf; .png) ili ih pomoću dugmeta Odaberite odabrati s popisa.

U bloku Odgovor omogućeno je oblikovanje odgovora kao običnog teksta, html uređivača, html editora sa alatom za odabir datoteka ili bez unosa teksta u sustav. Može se ograničiti veličinu polja za unos po broju redaka te dozvoliti dodavanje priloga uz odgovor, tj. nekakvog dokumenta.

Moguće je i stvaranje predloška za odgovor koji će se prikazati prilikom rješavanja pitanja.

Računsko pitanje

Ova vrsta pitanja odnosi se na matematičke jednadžbe s jednom ili više varijabli. Svaki put kada se studentu pojavi to pitanje sustav umjesto varijabli (wild cards) postavlja neku vrijednost unutar intervala koji je odredio nastavnik. Na taj način svaki student dobije drugačije pitanje, odnosno pitanje s jednakim tekstom, ali različitim zadanim vrijednostima.

Sve varijable pišu se u vitičastim zagradama kako bi ih sustav mogao prepoznati i na ispravan način raditi s njima.

Potrebno je upisati broj decimalnih mjesta za prikaz konačnoga rezultata.

U pitanju nastavnik upisuje formulu prema kojoj će se računati točan odgovor. Student ne vidi formulu, već samo treba upisati konačan rezultat uz dopuštenu toleranciju.

Pitanje

Upari točne odgovore:

- Bravo! Svi povezani pojmovi su točni.
- Netočan odgovor. Pokušajte ponovo.
- Pitanje u kojem se prilikom odgovaranja koriste slike ili tekst
Feedback: Uparivanje
- Dugme koristi se u pitanju
Feedback: Umetanje riječi koje nedostaju (Cloze)
- Pitanje koje sustav samostalno ne ocjenjuje je pitanje
Feedback: Esej