Title: Kalendar
Course: Osnove rada u sustavu Merlin > Section: 2. cjelina: Blokovi, resursi i kalendar

Opis uporabe kalendara

Kalendar je blok u kojemu su prikazani događaji, radionice, zadaće i testovi.

U bloku Kalendar prikazuje se trenutačni mjesec, a dani za koje postoje planirani događaji istaknuti su različitim bojama. Odabirom naziva mjeseca kalendar se prikazuje po cijeloj širini zaslona s detaljnim opisom događaja u pojedinomu danu, a uz to omogućava pregled prethodnoga i sljedećega mjeseca.

Odabirom datuma prikazuju se informacije o predviđenim aktivnostima za taj dan. Različite vrste događaja prikazane su različitim bojama.

Odabirom ikone oka pored naziva događaja moguće je sakriti pojedinu vrstu događaja. Na taj se način omogućuje pregledniji prikaz pojedinoga događaja u kalendaru.

Postoji pet vrsta događaja:

Odabirom dugmeta Novi događaj ili odabirom željenog datuma u kalendaru otvara se pop-up prozor u kojem korisnik definira postavke novoga događaja (naziv, opis, vrstu događaja, e-kolegij, datum početka i trajanje događaja).

Događaj u kalendaru moguće je premjestiti s jednog na drugi datum uporabom mogućnosti Povuci i ispusti (Drag & Drop). Ako se premješta datum za aktivnost u kojoj je rok definiran u postavkama (npr. rok za predaju zadaće) isti će se promijeniti i u postavkama te aktivnosti.

Odabirom poveznice Postavke -> Postavke kalendara iz korisničkog izbornika osobnog profila, moguće je podesiti sljedeće postavke kalendara: oblik prikaza vremena, odrediti koji će dan u tjednu biti prvi prikazan, najveći broj budućih događaja, vremenski period prikaza budućih događanja te filter.