Title: Opis aktivnosti Zadaća, Anketa i Odabir
Course: Osnove rada u sustavu Merlin > Section: 4. cjelina: Aktivnosti Zadaća, Anketa i Odabir

Zadaća

Zadaća je jedna od najčešće korištenih aktivnosti, a koristi se za ocjenjivanje predanih radova studenata i procjenu njihova znanja.

Dodaj aktivnost ili resurs -> Zadaća

Ovisno o odabranim postavkama, određuje se željena aktivnost korisnika koja može biti izravan upis teksta, e-portfolio stranica ili predaja određenoga broja datoteka.

U postavkama Zadaće u polju Dodatne datoteke nastavnik može studentima postaviti ogledne primjerke potrebne za izradu zadaće, na primjer, predložak seminarskoga rada ili predložak za odgovore.

Može se odrediti rok za predaju zadaće, a omogućen je i produžetak postavljenoga roka. Zakašnjele zadaće bit će označene i bit će zapisano vrijeme proteklo od zadanoga roka.

Zadaća može biti individualna ili grupna. Moguće je tražiti od svih članova grupe da potvrde predaju zadaće ili samo jedan član može predati rad za sve. Prilikom ocjenjivanja grupnih zadaća može se dodijeliti jedna ocjena svim članovima ili svakom članu njegova ocjena.

Nastavnik može odabrati anonimno ocjenjivanje, kada su informacije o studentu prilikom ocjenjivanja skrivene, što potiče objektivnije ocjenjivanje.

Potrebno je odabrati vrstu zadaće u dijelu Vrste zadaće, a ponuđena je predaja jedne ili više datoteka, online teksta ili online audio snimke. Potom se određuju postavke povratne informacije nastavnika i način ocjenjivanja.

Uključivanjem mogućnosti Online tekst polaznici zadaću upisuju i spremaju izravno u sustav Merlin.

Broj datoteka koje želi da se predaju kao dio zadaće nastavnik određuje postavkom Najveći dopušteni broj datoteka, a da bi se omogućila predaja datoteka, postavka Postavljanje datoteke mora biti uključena. Ako je potrebno, moguće je dopustiti maksimalnu veličinu pojedinačne datoteke, kao i omogućiti povratne komentare nastavnika unutar predane zadaće.

U polju Dopuštene vrste datoteka moguće je upisati vrste datoteka za predaju zadaće (npr. .docx; .pdf; .png) ili ih pomoću dugmeta Odaberite odabrati s ponuđenog popisa. Ako polje Dopuštene vrste datoteka ostane prazno, omogućena je predaja svih vrsta datoteka.

Ako je mogućnost Obvezna potvrda predaje zadaće postavljena na Da, korisnicima je omogućeno brisanje predane zadaće i ponovna predaja dok ne odaberu dugme Predaj zadaću. Nakon odabira dugmeta, nastavnik može studentu vratiti zadaću na izmjenu odabirom opcije Pretvori u nacrt.

Nastavnik odabirom mogućnosti Prikaži/ocijeni predane zadaće u aktivnosti dobiva pregled svih sudionika u kolegiju, a poveznice na zadaće nalaze se pored imena korisnika koji su predali zadaću.

Ocjenjivanje zadaće

Nastavnik odabirom mogućnosti Prikaži/ocijeni predane zadaće u aktivnosti dobiva pregled svih sudionika u e-kolegiju, a pored imena korisnika koji su predali zadaću nalaze se poveznice na zadaće.

U stupcu Ocjena odabirom dugmeta Ocjena mogu se upisati ocjene, ostvareni bodovi i komentar za svaku zadaću. Ako je to potrebno, zadaća se može vratiti na uređivanje studentu odabirom mogućnosti Pretvori u nacrt ili se daljnje izmjene predane zadaće mogu spriječiti odabirom mogućnosti Spriječi izmjene predane zadaće. Nastavnik može pojedinome studentu produžiti rok za predaju ako student kasni iz opravdanih razloga odabirom mogućnosti Dozvoli produljenje krajnjeg roka.

Ako je zadaća predana u .doc, .docx, .xls, . xlsx, .ppt, .pptx, .rtf i .pdf formatu, njezin će se sadržaj prikazati unutar prozora s lijeve strane zaslona i nastavnik će moći upisivati komentare izravno u dokument. Upisani komentari se spremaju i vidljivi su studentu u sekciji Povratna informacija.

Pitanje

Kako bi studentima bila omogućena predaja zadaće sve dok ih nastavnik ne zaključa, opcija "Obvezna potvrda predaje zadaće" treba biti postavljena na

- ne
Feedback: Bravo! Točan odgovor!
- da
Feedback: Netočan odgovor! Točan odgovor je: ne.

Anketa

Nakon definiranja postavki ankete potrebno je izraditi pitanja koja će se pojaviti u anketi.

Postoji više vrsta pitanja, a najčešće se rabe Višestruki odabir ili Kraći tekstualni odgovor.

Ako je zadaća predana u .pdf formatu, njezin će se sadržaj prikazati unutar prozora s lijeve strane zaslona i nastavnik će moći upisivati komentare izravno u dokument. Upisani komentari se spremaju i vidljivi su studentu u sekciji Povratna informacija.

Dodaj aktivnost ili resurs -> Anketa

Nakon naziva i opisa koji su obavezni, može se odrediti razdoblje u kojemu će anketa biti dostupna. Također se može odrediti hoće li anketa biti anonimna ili ne. Jednom upisani anonimni odgovori u anketi ne mogu se nikako povezati s korisnikom čak ni ako se naknadno postavi da anketa nije anonimna.
I za anonimne i za neanonimne ankete može se uključiti mogućnost višekratnoga odgovaranja odnosno ispunjavanja ankete.
Ako nastavnik korisniku želi zahvaliti ili mu nešto napomenuti nakon ispunjavanja ankete, to može napraviti prikazujući jednu od dostupnih mogućnosti u sekciji Nakon predaje.

Nakon definiranja postavki ankete potrebno je izraditi pitanja koja će se pojaviti u anketi. Postoji više vrsta pitanja, a najčešće se rabe Višestruki odabir ili Kratki tekstualni odgovor.

Pitanja mogu biti označena kao obavezna. U tom slučaju anketa se ne može predati bez ispunjavanja obaveznih pitanja.

U izborniku Prikaži odgovore mogu se vidjeti rezultati ankete sa slikovnom i brojčanom analizom odgovora.

Odabir

Aktivnost Odabir koristi se za razne prijave (vježbe, kolokvije, ispite) ili za provjeru razumijevanja tijekom izvođenja nastave. Sastoji se od jednoga pitanja za koje je nastavnik omogućio jedan ili više odabira između nekoliko ponuđenih mogućnosti.

Dodaj aktivnost ili resurs -> Odabir
Nakon upisa pitanja treba ispuniti i polja s mogućim odgovorima, kao i iznos kojim se ograničava maksimalan broj prijava za određenu mogućnost (Ograničenje).

Na primjer, ako se vježbe održavaju u računalnoj učionici koja ima 15 računala, potrebno je ograničiti broj prijava na 15 za svaki termin.
Nastavnicima je posebno praktična mogućnost prikaza stupca s korisnicima koji još nisu odgovorili odnosno koji još nisu izvršili svoj odabir.

Ovisno o tome koje mogućnosti prikaza rezultata i privatnosti rezultata je nastavnik odabrao, studentu će se prilikom odabira na zaslonu prikazati poruka s informacijom o načinu prikaza rezultata.

Pitanje

U aktivnosti Odabir moguće je odabrati:

- jednu ili više stavki
Feedback: Bravo! Odgovor je točan!
- više stavki
Feedback: Odgovor nije točan! Točan odgovor je: jednu ili više stavki.
- jednu stavku
Feedback: Odgovor nije točan! Točan odgovor je: jednu ili više stavki.