Title: Izrada baze
Course: Osnove rada u sustavu Merlin > Section: 3. cjelina: Aktivnosti Chat, Forum, Rječnik i Baza podataka > Forum: Forum za pitanja

Malo mi je nejasna izrada baze  U zadatku 3.

Kojim redom definirati strukturu.

Poštovani,

hvala Vam na postavljenom pitanju.

Bazu podataka čine zapisi (redak u bazi podataka). Svaki se zapis sastoji od polja koja mogu biti tekstualna, brojčana, slikovna, URL-adrese i slično. Aktivnost Baza podataka možete zamisliti kao tablicu koja može sadržavati određeni broj zapisa (redaka) od kojih se svaki sastoji od stupca određene vrste (tekst, slika, URL…).

Nakon definiranja postavki baze podataka, potrebno je dodati novo polje. U kartici Polja odaberite padajući izbornik Izradi novo polje. Izborom vrste polja, primjerice Unos teksta morate definirati naziv tog polja u koji ćete Vi ili studenti (ako im u postavkama to omogućite) unositi podatak za to polje. Tako možete definirati i ostale vrste polja koje su ponuđene u sustavu.

Primjerice, izradite bazu podataka Filozofski fakultet. Definirate tekstualno polje Odsjek i brojčano polje Broj studenata. U polje Odsjek upisuje se Odsjek za psihologiju, a u polje Broj studenata 300.

Izrađenu bazu podataka moguće je spremiti kao predložak za izradu sljedeće baze podataka ili možete iskoristiti neku od baza koju su izradili drugi korisnici. Na taj način olakšana Vam je izrada većeg broja baza podataka.

CEU Tutor