Title: Alati za uređivanje teksta
Course: Osnove rada u sustavu Merlin > Section: 2. cjelina: Blokovi, resursi i kalendar

Opis alata za uređivanje teksta u sustavu Merlin

Svi resursi i aktivnosti sadrže uređivač teksta. Na sustavu za e-učenje Merlin zadani uređivač teksta je TinyMCE HTML uređivač. Osim navedenog uređivača moguće je izabrati između Atto HTML uređivača ili Polja za unos neoblikovanog teksta.

Zadani uređivač teksta moguće je promijeniti odabirom mogućnosti Postavke -> Postavke uređivača teksta -> Uređivač teksta iz padajućeg izbornika osobnoga profila smještenoga u gornjemu desnom kutu zaslona.

Da bi se otvorile dodatne mogućnosti, uređivač teksta može se proširiti odabirom ikone .

Uklanjanje oblikovanja

Prilikom kopiranja teksta iz nekoga drugoga sustava (programa) potrebno je ukloniti sva oblikovanja tako da se tekst najprije prebaci u program Notepad, a tek potom u sustav Merlin, gdje se može naknadno oblikovati kako bi se izbjegle pogreške prilikom njegova prikaza.

Umetanje slike

U popisu datoteka potrebno je odabrati željenu sliku, a ovisno o tome gdje je datoteka spremljena, može se izraditi kopija datoteke, alias/poveznica na datoteku ili direktna poveznica na datoteku.

Moguće je odrediti veličinu slike, njezin položaj i uključiti mogućnost prikaza slike kao minijature (thumbnail).

Umetanje multimedije

Za umetanje multimedijalnih sadržaja sa servisa YouTube, iz repozitorija ili datoteka u module može se koristiti ikona za Umetanje multimedije. Odabirom te ikone te potom poveznice Pronađi ili postavi sliku, video ili applet… otvara se sučelje za pristup datotekama u repozitorijima, pretraživanju servisa YouTube i repozitoriju slika Wikimedia.

Umetanje multimedije kao HTML5 (samo MP3, MP4, OGG i WebM)

Za ubacivanje multimedijalnih sadržaja u formatu HTML5 koristi se ikona za Umetanje multimedije kao HTML5 (samo MP3, MP4, OGG i WebM). Ovaj način postavljanja multimedije omogućava reprodukciju multimedijskog sadržaja izravno u internetskom pregledniku, te nije potrebna instalacija dodatnog softvera.

Povećanje prozora za uređivanje

Kako bi se olakšao pregled unesenoga sadržaja i njegovo uređivanje, može se povećati prostor za uređivanje, a kasnije se može i smanjiti odabirom iste ikone.

Taj uvećani prikaz ujedno sadrži i alate za uređivanje tablice koji nisu dostupni u smanjenom prikazu.

Prikaz HTML-kôda

Korisnici koji poznaju HTML-jezik kod eventualnih pogrešaka u prikazu teksta mogu vidjeti HTML-kôd unesenoga sadržaja i na taj način popraviti ako je što potrebno.